На основу Решења стечајног судије Привредног суда у Београду, Ст.бр.2164/2012 од 11.06.2013 године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), стечајни управник стечајног дужника

**„Косовопројект биро за специјалне констукције“ АД у стечају, Београд, ул. Матошева бр. 6**

**ОГЛАШАВА**

**Продају покретне имовине јавним надметањем**

|  |  |  |
| --- | --- | --- |
|  | **Депозит (дин.)** | **Почетна цена у динарима** |
| 1. **- Путничко возило** **ŠKODA Fabia Classic 1.2, рег ознаке BG 176-TE, 2006,** | **57.904,90** | **144.762,23** |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **5.000,00 динара.**Профактура се може преузети сваког радног дана у просторијама стечајног дужника у периоду од 10 до 15 часова, уз обавезну најаву поверенику стечајног управника Оливери Јовановић на телефон 060/66-25-590. Рок за откуп продајне документације је 12.12.2016. године;

1. уплате **депозит** у износу **57.904,90 динара** на текући рачун стечајног дужника бр: **160-375719-59 код „Banca INTESA”,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 12.12.2016. године). У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника РС, Београд, **Теразије 23, 6. спрат, канцеларија број 610, најкасније** **до 12.12.2016.** године до **15** часова по Београдском времену (GMT+1). У обзир ће се узети само банкарске гаранције које пристигну на назначену адресу у назначено време. Гаранција мора имати рок важења **до 19.02.2017. године**. Поверенику Агенције за лиценцирање стечајних управника заједно са Обрасцем пријаве доставља се копија банкарске гаранције или оверена копија уплате депозита до 12.12.2016. године. Уколико на јавном отварању писмених понуда победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана проглашења за најуспешнијег понуђача, а пре потписивања купопродајног уговора, након чега ће му бити враћена гаранција;
2. потпишу изјаву о губитку права на повраћај депозита. Изјава чини саставни део продајне документације.

Поверенику Агенције за лиценцирање стечајних управника након уплате депозита, а најкасније до 12.12.2016 године, потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје, сваким радним даном од 10 до 15 часова уз претходну најаву на телефон поверенику стечајног управника.

Јавно надметање одржаће се дана 19.12.2016.године  у 12:00 часова у просторијама стечајног управника у Београду, на адреси ул.Теразије бр. 23, трећи спрат , сала 301(Симпо сала);

Регистрација учесника почиње два сата пре почетка јавног надметања, а завршава се 10 минута пре почетка јавног надметања, на истој адреси.

 Стечајни управник спроводи јавно надметање тако што:

1.региструје лица која имају право учешћа на јавном надметању (имају овлашћења или су лично присутни),

2.отвара јавно надметање читајући правила надметања,

3.позива учеснике да прихвате понуђену цену према унапред утврђеним корацима увећања,

4.одржава ред на јавном надметању,

5.проглашава за купца учесника који је прихватио највишу понуђену цену,

6.потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена У конкретном случају, купопродајни уговор се потписује у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.  Уплатилац депозита губи право на повраћај депозита у складу са Изјавом о губитку права на повраћај депозита.

Имовина се продаје у виђеном стању, без права купца на накнадну рекламацију и подношење тужбе по било ком основу.

**Порезе и трошкове који произлазе из закљученог купопродајног уговора у целости сноси купац.**

**Oвлашћено лице: Повереник Оливера Јовановић , контакт телефон: 060/66-25-590.**